OpenLLM-France/wikimedia huggingface dataset:
# Argentari

Argentari (plural llatí Argentarii) era el nom que es donava a l'antiga Roma a una persona que realitzava una activitat molt semblant a la dels actuals banquers.
Les primeres notícies d'aquest ofici es remunten a les guerres samnites, segons diu Titus Livi. Van ser presents a la història de Roma al menys fins al segle ii, i es dedicaven a fer transaccions bancàries i a concedir crèdits, i operaven en especulacions financeres. La seva feina era de caràcter privat, no sotmesa al control de l'estat. Tenien parades situades a les tabernae del fòrum, a les botigues i fins i tot als bancs estatals, on s'ocupaven principalment de l'intercanvi de diners.
El seu ofici coincidia de vegades amb el del mensari. Els argentarii feien de canvistes de moneda estrangera, i cobraven una petita comissió (collybus) pel seu servei. També transferien sumes de diners quan es va estendre l'ús dels pagarés o cartes de crèdit. Això comportava que estiguessin informats dels valors de les monedes de diferents països. Una altra de les seves funcions era el dipòsit i custòdia dels diners de les persones que els els confiaven, normalment sense cap interès. Si s'acordava un interès, l'argentari podia disposar dels diners del seu client per a fer negoci. De totes les seves activitats en portaven un registre detallat, que era considerat probatori davant d'un tribunal.
Els argentarii eren un nombre reduït de persones agrupades en una corporació, que havia de sancionar la incorporació de nous membres. Sempre havien de ser homes lliures. Tenien alguns privilegis socials, i en temps de Justinià I eren molt ben considerats. Si es descobria que havien malversat diners eren severament castigats, sobretot quan van passar a ser supervisats pel praefectus urbi.

## Referències

* ↑ Titus Livi. Ab Urbe Condita, VII, 21
* ↑ Smith, William (ed.). «Argentarii». A Dictionary of Greek and Roman Antiquities (1890). [Consulta: 15 abril 2022].
# Argentat (municipi)

Argentat (en occità Argentat) és un municipi francès del departament de la Corresa, a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 3.196 | 3.256 | 3.371 | 3.234 | 3.189 | 3.121 | 3.105 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1989- | René Teulade | PS |

## Agermanaments

* Sakal, Senegal, des de 2002.
* Bad König, Alemanya, des de 1982.

## Referències

Viccionari
# Museu de Valladolid

El Museu de Valladolid és un museu d'història que es troba a Valladolid. Va ser creat com a Museu Provincial d'Antiguitats l'any 1879. Des de finals dels anys 1960, la seva seu s'ubica al Palau de Fabio Nelli. La col·lecció del museu es distribueix en dues seccions: Arqueologia (10 sales) i Belles Arts (8 sales). La secció d'Arqueologia mostra una seqüència cronològica completa de peces de la província val·lisoletana des del paleolític fins a l'edat mitjana. A la secció de Belles Arts s'ofereixen pintures dels segles xv i xvi, tapissos flamencs, orfebreria, del segle xvii, ceràmica popular espanyola, escultura i un petit apartat dedicat a la història de la ciutat.

## Història

El Museu de Valladolid té l'origen en la Galeria Arqueològica establerta el 1875 al Museu de Belles Arts de Valladolid, que estava situat al Col·legi de Santa Creu de la mateixa ciutat. Aquesta Galeria va ser convertida el 1879 en Museu Provincial d'Antiguitats.
El 1940, i convertit ja en Museu Arqueològic de Valladolid, veuria renovar les seves instal·lacions alhora que s'incorporava a la Universitat com a servei docent d'aquesta institució.
El 1968 el Museu es trasllada a la seva seu actual, l'edifici renaixentista del Palau de Fabio Nelli. El 1987 l'Estat transfereix la seva gestió a la comunitat autònoma de Castella i Lleó, que decideix canviar el seu nom, passant a anomenar-se Museu de Valladolid. En l'actualitat aquest Museu és el dipositari de tots els materials exhumats en les intervencions arqueològiques de la província.

## Bibliografia

* Wattenberg García, Eloísa. Museo de Valladolid. Guía breve (en castellà). Valladolid: Junta de Castilla y León, 1994.
* Delibes de Castro, G.; Pérez Rodríguez-Aragón, F.; Wattenberg García, E. Museo de Valladolid. Colecciones (en castellà). Valladolid: Junta de Castilla y León, 1997.
* Urrea, Jesús. Arquitectura y nobleza: Casas y palacios de Valladolid (en castellà). Valladolid: IV Centenario de la Ciudad, 1996, p. 114-122.

## Enllaços externs

* Localització del Museu segons el Portal de Museos de la Junta de Castilla y León (castellà)
# Arnau Roger II de Pallars Sobirà

Arnau Roger II de Pallars-Mataplana (1299 - 1343) fou comte de Pallars Sobirà (1330-1343) i senyor d'Urtx (?-1343). Fill d'Hug VII de Mataplana i de Sibil·la I de Pallars Sobirà, el 1319 es va casar amb Alamanda de Rocabertí però va enviudar al cap de poc. El 1321 va contraure matrimoni amb Urraca d'Entença, filla de Gombau d'Entença. Urraca va morir el 1332 sense descendència. Es va casar en terceres núpcies amb Elionor de Comenge i Fresensac el 1340 però tampoc van tenir fills.

## Referències

* ↑ «Arnau Roger II de Pallars Sobirà». Gran Enciclopèdia Catalana. Barcelona: Grup Enciclopèdia Catalana.
# Arnau Sanç

Arnau Sanç fou un militar valencià del segle xv, castlà del Castell Nou de Nàpols i s'intitulà virrei del Regne tret de 1439 a 1442, quan el castell estigué en mans de Renat d'Anjou.
Va conservar per vida el privilegi castlà del Castell Nou de Nàpols, on va arribar amb Alfons el Magnànim en 1424, i el Magnànim va estendre el càrrec al seu fill Alfons va ser enterrat a l'església de Monteoliveto a Nàpols.

## Referències

* ↑ Cassetta, Giuseppe. Storia del regno di Napoli (en italià). vol.3. Gaetano Romeo Strada Tribunali n. 168, p. 198.
* ↑ Croce, Benedetto. España en la vida italiana del Renacimiento (en castellà). Editorial Renacimiento, 2007, p. 350. ISBN 8484722686.
# Arnau Roger I de Pallars Sobirà

Arnau Roger I de Pallars Sobirà (ca. 1236 - 1288) fou comte del Pallars Sobirà de la segona dinastia entre 1256 (1267 segons l'Enciclopèdia Catalana) i 1288. Fou un estret col·laborador de la monarquia aragonesa.

## Biografia

Arnau era fill dels comtes Roger II de Pallars Sobirà i la seva esposa Sibil·la de Saga. Tenia un germà més petit anomenat Ramon Roger. Jaume I el Conqueridor el va nomenar tutor dels joves germans Ermengol X d'Urgell i Àlvar II d'Àger.
Arnau Roger de Pallars prengué part activa en les revoltes nobiliàries contra Jaume el Conqueridor i Pere el Gran l'any 1275 i l'any 1280. Es casà per primer cop amb Sança de Vilamur. El 1281 va maridar per segona vegada amb la princesa romana d'Orient Lucrècia Làscaris de Ventimiglia, qui li va donar tres filles: Sibil·la, comtessa de Pallars Sobirà; Beatriu, que fou muller de Guillem IV d'Anglesola, i Violant. Posteriorment esdevingué un dels col·laboradors més fidels de la monarquia: va participar en l'expedició a Tunis de 1282, combaté a la Guerra de Sicília (1282-1289), i el 1285 aconsellà Pere el Gran en la defensa de l'Empordà contra els francesos durant la Croada contra la Corona d'Aragó.
En temps d'Alfons II el Franc va fer de mitjancer entre el rei i els nobles revoltats de la Unió Aragonesa quan el sorprengué la mort a l'edat de 52 anys. La seva vídua, Lucrècia Làscaris, va haver de lluitar contra els comtes de Comenge que volien apropiar-se del comtat perquè no hi havia barons per succeir-lo. Finalment va aconseguir proclamar comtessa de Pallars la seva filla Sibil·la I.

## Referències

* 1 2 3 4 5 6 entrada: "Arnau Roger I de Pallars" Diccionari d'Història de Catalunya; p. 61; ed. 62; Barcelona; 1998; ISBN 84-297-3521-6
* ↑ «Arnau Roger I de Pallars Sobirà». Gran Enciclopèdia Catalana. Barcelona: Grup Enciclopèdia Catalana.
# Aplocheilus kirchmayeri

Aplocheilus kirchmayeri és una espècie de peix de la família dels aploquèilids i de l'ordre dels ciprinodontiformes.

## Morfologia

Els mascles poden assolir els 5 cm de longitud total.

## Distribució geogràfica

Es troba a Àsia: Índia.

## Referències

* 1 2 «Aplocheilus kirchmayeri» (en anglès). Fishbase.

## Bibliografia

* Berkenkamp, H. O. & V. Etzel. 1986. Revision der asiatischen gattung Aplocheilus McClelland, 1839 (Familie Aploheilidae [sic] Bleeker, 1860). Deutsche Killifisch Gem. J. v. 18 (no. 3): 32-43.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Atraco a las 3... y media

Atraco a las 3... y media és una pel·lícula espanyola de comèdia del 2003 dirigida pel portoriqueny Raúl Marchand Sánchez per encàrrec de Pedro Masó i protagonitzada per Iñaki Miramón, Josema Yuste i Josep Julien. Està basa en la pel·lícula Atraco a las tres de 1962 i protagonitzada per José Luis López Vázquez, Manuel Alexandre i Gracita Morales, entre d'altres.

## Sinopsi

Un gran banc alemany absorbeix una petita entitat financera espanyola, el Banco Previsor. És nomenat director general Otto Schültz, un home prepotent que considera ineficaços els mètodes dels empleats espanyols i planeja un expedient de regulació amb el qual prejubilarà la majoria dels treballadors, inclòs el director amb una ridícula pensió, i seran substituïts per joves experts en tècniques modernes. Tots queden dessolats, però un d'ells, Galindo, decideix aprofitar el temps que li queda per atracar el banc des de dins per la nit de Cap d'Any. Finalment aconsegueix convèncer els seus companys perquè l'ajudin. Alhora, Galindo manté una relació amb Katia, una hostessa del Telecupón, qui es amiga de veritables delinqüents professionals.

## Repartiment

* Iñaki Miramón... Galindo
* Josema Yuste... Benítez
* Josep Julien... Cordero
* Cristina Solà... Mónica (as Cristina Solá)
* Manuel Millán... Castrillo
* Manolo Royo ... Martínez
* Juan Fernández Juan Fernández ... Delgado
* Manuel Alexandre... Don Felipe
* Elsa Pataky ... Katia
* Neus Asensi ... Adela
* Chus Lampreave... Doña Vicenta
* Beatriz Rico... Lolita
* Marta Fernández Muro ... Celia
* Pedro Reyes ... Máximo
* Natalia Millán... Eloísa

## Nominacions

* XVIII Premis Goya: nominat al Goya a la millor cançó original (Paco Ortega).

## Referències

* ↑ «Atraco a las 3 y media», ahora el «remake», abc.es, 17 de juny de 2003
* ↑ Atraco a las 3... y media, a Fotogramas
* ↑ Atraco a las 3... y media, al web dels Premis Goya
# Atracins

Els atracins (Atracinae) havien sigut una subfamília d'aranyes de la família Hexathelidae. Actualment, se les considera com una família separada: els atràcids (Atracidae).
Contenia 3 gèneres: Atrax, Hadronyche i Illawarra. La mossegada d'aquestes aranyes, pel seu verí potent, pot ser mortal. Aquesta subfamília conté 35 espècies. Tots els seus membres són natius d'Austràlia.
L'any 2014 investigadors de la Universitat de Newcastle van desenvolupar un biopesticida (pesticida ecològic) a partir de verí d'aranyes d'aquesta subfamília i la proteïna vegetal dels lliris del gènere Galanthus

## Notes

* 1 2 Gray, Michael R. «A revision of the Australian funnel-web spiders (Hexathelidae: Atracinae)». Records of the Australian Museum, 62, 3, 24-11-2010, pàg. 285–392. DOI: 10.3853/j.0067-1975.62.2010.1556. ISSN: 0067-1975.
* ↑ «Family Atracidae Hogg,1901». World Spider Catalog. [Consulta: 14 maig 2018].
* ↑ «Funnel-web Spiders». Australian Museum. [Consulta: 24 gener 2012].
* ↑ Agrodigital 11 de juny de 2014

## Enllaços externs

* Funnel-web spider info
* Information, distribution and pictures of A. robustus
* Australian Mygalomorphae or primitive spiders
# Atractantha

Atractantha és un gènere de bambús de la família de les poàcies, ordre de les poals, subclasse commelínides, classe liliòpsides, divisió magniliofitins.

## Taxonomia

* Atractantha falcata
# Ariàdnoie

Ariàdnoie (en rus: Ариадное) és un poble del krai de Primórie, a l'Extrem Orient de Rússia, que en el cens del 2010 tenia 376 habitants. Pertany al districte rural de Dalneretxenski.

## Referències

* ↑ Законодательное собрание Приморского края. Сборник «Муниципальные образования Приморского края»
# Arizonerpeton wellsi

Arizonerpeton wellsi és una espècie extinta de tetràpode lepospòndil de l'ordre Nectridea que va viure a la fi del període Carbonífer en el que avui són els Estats Units.

## Referències

* ↑ D. W. Thayer. 1985. New Pennsylvanian Lepospondyl Amphibians from the Swisshelm Mountains, Arizona. Journal of Paleontology 59(3):684-700.
# Arizona Diamondbacks

El Arizona Diamondbacks és un club professional de beisbol estatunidenc de la ciutat de Phoenix (Arizona) que disputa l'MLB.

## Palmarès

* Campionats de l'MLB (1): 2001
* Campionats de la Lliga Nacional (1): 2001
* Campionats de la Divisió Oest (4): 2007, 2002, 2001, 1999

## Evolució de la franquícia

* Arizona Diamondbacks (1998–present)

## Colors

Vermell, negre i sorra.

## Estadis

* Chase Field (1998-present)
* Bank One Ballpark (1998-2005)

## Números retirats

* Jackie Robinson 42

## Referències

* ↑ «Official Arizona Diamondbacks Website» (en anglès). [Consulta: 1r setembre 2024].
* ↑ «Jackie Robinson Day: ¿Cuándo y cómo se retiró el número 42 de la leyenda de los Dodgers?» (en castellà), 15-04-2024. [Consulta: 1r setembre 2024].

## Enllaços externs

* Arizona Diamondbacks - Lloc web oficial
# NMI

NMI té els següents significats:
* Illes Mariannes Septentrionals (del seu nom en anglès Northern Mariana Islands), part de les illes Mariannes que conforma una àrea insular dels Estats Units
* Museu Nacional d'Irlanda (del seu nom en anglès National Museum of Ireland), museu principal de la República d'Irlanda
* Institut Meteorològic de Noruega (del seu nom en noruec Norske Meteorologiske Institutt), organisme meteorològic nacional de Noruega
* Interrupció no enmascarable (del seu nom en anglès Non-Maskable Interrupt), senyal d'interrupció per a un processador que no pot ésser ignorada miijançant programari
* Nombre mínim d'individus, nombre mínim segur de subjectes individualitzats en un jaciment arqueològic
* nmi també és una abreviatura de la milla nàutica, mesura de longitud usada en navegació
# NNC

NNC té els següents significats:
* Consell Nacional de Nagaland (del seu nom en anglès Naga National Council), organització política de Nagaland, a l'Índia
* Native National Congress, moviment polític històric sud-africà, antecedent del Congrés Nacional Africà
# NMEA 0183

NMEA 0183 és un protocol de comunicació entre aparells electrònics utilitzats en embarcacions: ràdio VHF, radar, GPS, Sistema d'Identificació Automàtica, etc. Va ser definit i controlar per la National Marine Electronics Asociation dels Estats Units. La primera versió del protocol es va publicar l'any 1983 i ha rebut diverses actualitzacions des de llavors.
El protocol NMEA utilitza missatges ASCII i l'estàndard original permetia una velocitat de 4,8 kilobits/segon. Defineix unes sentències estàndard on un instrument emet unidireccionalment (emissor) i la resta d'instruments (receptors o oients) el reben simultàniament.
L'inici del missatge indica el seu contingut, de forma que els instruments que reben poden seleccionar quins missatges són de rellevància pel seu funcionament. Per exemple, una ràdio VHF marina amb DSC (digital selective calling) pot seleccionar la posició i l'hora a les trames emeses pel GPS i rebutjar altres informacions irrellevants per al seu funcionament com ara rumb, velocitat, etc.

## Vegeu també

* NMEA 2000

## Referències

* ↑ Payne, John C. The Marine Electrical and Electronics Bible (en anglès). Sheridan House, Inc., 1998, p. 372. ISBN 1574090607.
* ↑ Bartlett, Tim. «A Breakdown of Protocol: how boats' systems converse.». Power & Motoryacht January 2012 issue. Power & Motoryacht. [Consulta: 25 agost 2014].
* ↑ «Beginners guide to Nmea 2000, Nmea 0183, and bridging». boatprojects.blogspot.com. [Consulta: 25 agost 2014].
# As-Sàlih Ismaïl

As-Sàlih Ismaïl és el nom dels següents personatges:
* As-Sàlih Ismaïl (vers 1203-1251), soldà aiúbida de Damasc (1237 i 1239-1245)
* As-Sàlih Ismaïl (segle XIII), efímer atabeg de Mossul de la dinastia lúlida
* As-Sàlih Ismaïl, soldà mameluc
* As-Sàlih Ismaïl, emir zengita d'Alep i Damasc
# August Jensen

August Jensen (29 de gener de 1991) és un ciclista noruec, professional des del 2013 i fins al 2023.

## Palmarès

* 2012
** Campió de Noruega en ruta sub-23
* 2015
** 1r al Circuit des plages vendéennes i vencedor de 2 etapes
** 1r al Kreiz Breizh Elites i vencedor d'una etapa
* 2016
** 1r al Gran Premi Liberty Seguros i vencedor d'una etapa
* 2017
** Vencedor d'una etapa al Tour de Loir i Cher
** Vencedor de 2 etapes a la Volta a l'Alta Àustria
** Vencedor d'una etapa a l'Arctic Race of Norway

## Referències

* ↑ «August Jensen (32) zet punt achter zijn wielercarrière» (en neerlandès). wielerflits, 04-10-2023. [Consulta: 19 octubre 2023].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Munds Park

Munds Park és una concentració de població designada pel cens dels Estats Units a l'estat d'Arizona. Segons el cens del 2000 tenia 1.250 habitants.

## Demografia

Segons el cens del 2000, Munds Park tenia 1.250 habitants, 583 habitatges, i 378 famílies La densitat de població era de 21,6 habitants/km².
Dels 583 habitatges en un 16,3% hi vivien nens de menys de 18 anys, en un 60,2% hi vivien parelles casades, en un 2,9% dones solteres, i en un 35% no eren unitats familiars. En el 26,2% dels habitatges hi vivien persones soles el 9,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,14 i el nombre mitjà de persones que vivien en cada família era de 2,58.
Per edats la població es repartia de la següent manera: un 15,5% tenia menys de 18 anys, un 4,3% entre 18 i 24, un 21,3% entre 25 i 44, un 36,1% de 45 a 60 i un 22,8% 65 anys o més.
L'edat mediana era de 50 anys. Per cada 100 dones de 18 o més anys hi havia 102,3 homes.
La renda mediana per habitatge era de 41.432 $ i la renda mediana per família de 49.803 $. Els homes tenien una renda mediana de 40.558 $ mentre que les dones 22.200 $. La renda per capita de la població era de 22.769 $. Aproximadament el 4,4% de les famílies i el 7,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Munds Park». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Munds Park». American Fact Finder. Oficina del Cens dels Estats Units, 12-01-2010.
# Mundí

Mundí és el nom dels següents personatges:
* Abdó Mundí (Figueres, 1817 - Barcelona, 1872), compositor de sardanes
* Santiago Mundí i Giró (Figueres, 1842 - Barcelona, 1915), catedràtic i científic català
# Nanori

Es coneixen com a lectures nanori les lectures d'un caràcter que només apareix en noms japonesos. En japonès molts noms es construeixen a partir de caràcters kanji comuns amb una pronunciació (o lectura) comuna. Alguns caràcters són especials que només apareixen en noms i tenen una pronunciació que cal memoritzar cas per cas, com ocorre amb el nom femení Nozomi (希).

## Referències

* ↑ «Weird Kanji» (en anglès), 25 agost 2014. [Consulta: 4 març 2022].
* ↑ «【希】の意味は？名付けのポイントを徹底解説！» (en japonès).
# Mur da Mauá

El Mur de Mauá és una estructura de protecció contra inundacions que es troba entre el moll de Mauá i l'avinguda de Mauá, al centre històric de Porto Alegre, Rio Grande do Sul.
El mur armat de tres metres d'alçada i 2.647 metres de llargària és part d'un sistema de protecció contra inundacions que consta de 68 km de dics, 14 comportes i 19 cases de bombes. El mur representa només el 4% de l'extensió dels dics de protecció del sistema i se situa al llarg del Canal dos Navegantes, part del Delta do Jacuí. El mur es va concloure al 1974.
El sistema es construí per tal d'evitar catàstrofes com la del 1941. Les comportes ja s'han hagut de tancar algunes vegades després de construït.

## Sistema de protecció contra inundacions

A més a més del mur, el sistema conté canals de macrodrenatge (com rierols Diluvi i Cavalcada) i dics muntats sota les avingudes Beira-Rio (al sud) i de la Legalitat i de la Democràcia (al nord). Les cases de bombes (amb un total de 83 bombes amb capacitat de bombejar 159 mil l/s) es troben en punts específics de la ciutat per a dur les aigües cap al llac Guaíba i el riu Gravataí.

## Referències

* ↑ «Muro da Mauá» (en portugués). Prefeitura Municipal de Porto Alegre. [Consulta: 7 maig 2019].
* ↑ «Guaíba já registra quarta maior cheia desde 1941» (en portugués). GaúchaZH, 21-10-2016. [Consulta: 7 maig 2019].
* ↑ RS, Do G1. «Guaíba volta a subir e atinge maior nível desde 1941 em Porto Alegre». Rio Grande do Sul, 12-10-2015. [Consulta: 7 maig 2019].
* ↑ GUIMARAENS, Rafael. Águas do Guaíba. Porto Alegre: Libretos, 2015, p. 216 p..
* ↑ «Porto Alegre protegida contra enchentes como a de 1941» (en portugués). Prefeitura de Porto Alegre. [Consulta: 7 maig 2019].
# Musaranya de Yunnan

La musaranya de Yunnan (Sorex excelsus) és una espècie d'eulipotifle de la família de les musaranyes (Soricidae). Viu a la Xina i, possiblement, el Nepal.

## Referències

* ↑ Molur, S. Sorex excelsus. UICN 2008. Llista Vermella d'espècies amenaçades de la UICN, edició 2008, consultada el 4 febrer 2015.
# Governació d'Hebron

La Governació d'Hebron (àrab: محافظة الخليل, Muḥāfaẓat al-Ḫalīl; hebreu: נפת חברון, Nafat Ḥevron‎) és una divisió administrativa de l'Estat de Palestina, al sud de Cisjordània. La governació posseeix una superfície de 1.060 quilòmetres quadrats i la seva població segons el Centre Palestí d'Estadístiques, a mitjan any 2006 va ser de 542.593, que augmentà en 2010 a 600.364 habitants. Això fa que la governació d'Hebron sigui la major de les 16 províncies en població i superfície al territori palestí. La ciutat d'Hebron és la capital de districte o muhàfadha (seu) de la governació. El governador és Hussein al-A'araj i el comandant de districte és Abdel Fattah al-Dj'eidi.

## Localitats

La governació d'Hebron té un total de set ciutats i 18 viles. També hi ha més de 100 viles i assentaments beduïns que no són a la llista.

### Ciutats

* Dura
* Halhul
* Hebron (capital)
* Yatta
* ad-Dhahiriya

### Municipis

| Bani Na'im Beit 'Awwa Beit Ula Beit Ummar Deir Sammit Idhna Kharas | Nuba Sa'ir as-Samu Surif Tarqumiya Taffuh |

### Viles

Les següents tenen més de 1.000 habitants.
| Al Baqa Beit 'Amra Beit Einun Beit Kahil Beit ar-Rush al-Fauqa al-Burj Deir al-'Asal al-Fauqa ad-Duwwara Hadab al-Fawwar al-Heila Hureiz Imreish Jab'a Karma al-Karmil Khalet al-Maiyya Khursa | al-Kum Khirbet Safa Khirbat al-Simia Kuseis al-Majd Qalqas Qila al-Ramadien ar-Rihiya ash-Shuyukh Shuyukh al-Arrub as-Sura at-Tabaqa al-Uddeisa Zif |

### Camps de refugiats

* al-Arroub
* al-Fawwar

## Referències

* 1 2 Hebron Governorate Palestinian National Information Center
* ↑ Hébron